Ken Follett

Ken Follett, nado o 5 de xuño de 1949 en Cardiff, é un escritor galés, autor de obras de suspense e novelas históricas. As vendas das súas obras superan os 100 millóns de copias, o cal o converte nunha das figuras máis importantes da literatura contemporánea.

 Traxectoria 
Naceu en Cardiff, mais ós dez anos a súa familia trasladouse a Londres. En 1967 foi admitido no University College of London, onde estudou Filosofía e entrou en contacto con movementos de esquerdas, espertándose así o seu interese pola política.

Casou por primeira vez en 1968, ano en que naceu o seu fillo máis vello. Tras un posgrao en xornalismo comezou a súa carreira como reporteiro en modestos xornais galeses. Co tempo abandonaría o xornalismo polo mundo da edición, como director da pequena editorial londiniense Everest Books (1970).

Foi neste momento cando comezou a escribir, como unha afección para o seu tempo de lecer. Con Eye of the needle, publicada en 1978 chegaría para o autor o éxito e o recoñecemento internacional.

Sería tamén nestes derradeiros anos da década dos 70, e nos primeiros 80, cando se uniu de xeito máis estreito co Partido Laborista británico. A súa segunda muller é hoxe deputada desta formación no parlamento británico.

 Obra 
Tras Eye of the needle e o éxito acadado con esta obra, Follett comezaría a centrarse no xénero da espionaxe e a intriga, libros de lectura áxil e rápida, como  Triangle,The key to Rebecca, Lie down with lions, The Man from St. Petersburg, A dangerous fortune, On wings of eagles e The Third Twin.

Porén, a súa obra máis imporante e un dos best-séllers máis importantes de finais do século XX e comezos do XXI é The Pillars of the Earth (1989), no se afasta do xénero predominante no autor. The Pillars of the Earth é unha novela histórica ambientada na Idade Media, e iría acadando o éxito paseniñamente o longo da década dos 90.

En 2007 presentou a segunda parte, World Without End.

 Listaxe 
dereita|miniatura|200px|Estatua de Ken Follett en Vitoria-Gasteiz, Euscadi.
A súa obra completa é a seguinte:

 1974 – The Big Needle e The Big Black baixo o pseudónimo de 'Symon Myles'.
 1975 – The Big Hit por 'Symon Myles' e The Shakeout por Ken Follett.
 1976 – Modigliani Scandal por 'Zachary Stone'; The Mystery Hideout por Ken Follett; The Power Twins por 'Martin Martinsen' e Amok: King of Legend por 'Bernard L. Ross'.
 1977 – Paper Money por 'Zachary Stone'.
 1978 – Capricorn One por 'Bernard L. Ross' e Eye of the needle/ Eye of the Needle por Ken Follett.
 1979 – Triangle/Triple.
 1980 – The Key to Rebecca.
 1982 – The Man from St. Petersburg.
 1983 – On Wings of Eagles.
 1986 – Lie Down with Lions
 1989 – The Pillars of the Earth.
 1991 – Night Over Water.
 1993 – A Dangerous Fortune.
 1995 – A Place Called Freedom.
 1996 – The Third Twin.
 1998 – The Hammer of Eden.
 2000 – Code to Zero.
 2001 – Jackdaws.
 2002 – Hornet Flight.
 2004 – Whiteout.
 2007 – World Without End.
2010 – Fall of Giants.
2012 – Winter of the World.
2014 – Edge of Eternity.
2017 – A Column of Fire.
2020 – The Evening and the Morning.

 Véxase tamén 

 Ligazóns externas 
 Sitio de Ken Follett 

Categoría:Escritores en lingua inglesa
Categoría:Nados en 1949
Categoría:Escritores de Gales
Categoría:Escritores de Inglaterra
Categoría:Nados en Cardiff